**Иля Глазунов** (русӣ: Илья́ Серге́евич Глазуно́в; 10 июн 1930[…], Санкт-Петербург — 9 июл 2017, Маскав) — мусаввир ва графики рус, академики АР Федератсияи Русия (2000). Рассоми халқии ИҶШС (1980).

Зиндагинома
-----------

Ректори Академияи рассомӣ, ҳайкалтарошӣ ва меъмории Русия (аз соли 1987), дар Институти давлатии рассомии Маскав ба номи В. Суриков (аз соли 1978) дарс медиҳад; узви ифтихории Академияи рассомии Салтанатии Мадрид ва Барселона (1979). Дар Институти рассомӣ, ҳайкалтарошӣ ва меъмории ба номи И. Е. Репини АР ИҶШС, дар назди Б. В. Иогансон (1951-57) таҳсил кардааст. Иля Глазунов дар намуду жанрҳои гуногун: чеҳранигорӣ, манзаранигорӣ, графика, мусаввараҳои таърихӣ, саҳнаороӣ, намоя асарҳо офаридааст. Қариб тамоми осори офаридаи ӯ аз 4 силсила иборат аст. Иля Глазунов аз миёнаи солҳои 1950 ба мавзӯи «шаҳр» рӯ меорад. Наққошиву мусаввараҳои ин силсила рӯзгори ҳамзамононро инъикос мекунанд, аз ҷумла хусусияти ҳасбиҳолӣ доранд («Баҳори Ленинград», 1955; «Шаҳр», «Тасвири ҳамсар», 1955 ва ғ.). Силсилаи дигар — «Таърихи Русия» ба дарки бадеиву фалсафии таърихи Рус бахшида шудааст («Майдони Куликово», 1961-80; «Андрей Рублёв», 1964 ва ғ.). Ниҳояти ин силсила мусаввара — намояҳои бисёршакл мебошанд, ки таърихи на танҳо Русия, балки ҷаҳонро низ фаро гирифтаанд («Мистерияи асри XX», 1977-99; «Русияи ҷовидон», 1988; «Бедор шав, Русия», 1994). Силсилаи дигарро тасвирҳо (портретҳо)-и сершумор ташкил медиҳанд. Давраи муҳим дар эҷодиёти рассом ороиши асарҳои бадеӣ мебошад. Ин силсила корҳои Иля Глазунов-ро дар мавзӯъҳои романҳои Ф. М. Достоевский (аз соли 1956), Н. С. Лесков (1972) ва дигарон дар бар мегирад. Иля Глазунов ҳамчун публитсисти график (сиёҳқаламӣ) низ маъруф аст (силсилаҳои «Ветнам», 1967; «Чили», 1969 ва 1973; «Никарагуа», 1983-84). Ӯ яке аз ташкилкунандагони Ҷамъияти умумироссиягии ҳифзи ёдгориҳои таърихӣ ва фарҳангӣ (1967) мебошад. Соли 1997 барои таъмири Кремли Маскав бо Мукофоти давлатии Федератсияи Русия қадр карда шудааст.

Осор
----

* Дорога к тебе: из записок художника // Молодая гвардия. 1965. № 10-12. 1966. № 2-3;
* Россия распятая. — М.: Роман-газета ,1996 г.; 496 страниц; ISBN 5-88155-540-6
* Россия распятая. — М.: Агентство КРПА Олимп; 2006 г.;792 страниц Издание 2-е, доп. ISBN 5-7164-0538-X
* Россия распятая. В 2 т. в 4 кн. — М.: Голос-Пресс, 2008. — ISBN 978-5-7117-0052-4.
* Россия распятая. — 3-е изд. дополн.: АСТ, 2017. — 1104 с. илл. фото. репродукц. — 2000 экз. ISBN 978-5-7117-0052-4 (Большая биография)

Эзоҳ
----

1. 1 2 3 4  Discogs (ингл.) — 2000.
2. 1 2 3 4  RKDartists (нидерл.)
3. 1 2  *Malakhov N. Y.* Glazunov, Il’ya (ингл.) // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T032838
4. 1 2  Munzinger Personen (нем.)

Сарчашма
--------

* Глазунов Иля Сергеевич // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Декларатор
* Discogs
* RKDartists

 |
| Фарҳангҳо ва донишномаҳо | 
* Большая российская (старая версия)
* Кругосвет
* Литовская универсальная

 |
| Таборшиносӣ ва некрополистика | 
* Find a Grave

 |
| 

| Дар феҳристҳои китобшинохтӣ |
| --- |
| 
* BIBSYS: 90524963
* BNE: XX1155527
* BNF: 125535938
* GND: 119433389
* ISNI: 0000 0001 1656 3527
* J9U: 987007272536205171
* LCCN: n82212091
* LNB: 000100053
* NKC: jn20000601866
* NTA: 200028960
* NUKAT: n2003046390
* SUDOC: 03482376X
* VIAF: 62091581
* WorldCat VIAF: 62091581
* ULAN: 500016482

 |

 |